Na osnovu članova 47, 49 i 162c Zakona o uređenju prostora i izgradnji objekata ("Službeni list Crne Gore", br. 51/08, 40/10, 34/11, 40/11, 47/11, 35/13, 39/13 i 33/14), a u vezi sa članom 219 Zakona o planiranju prostora i izgradnji objekata ("Službeni list Crne Gore", br. 64/17, 44/18, 63/18 i 11/19) i člana 54 Statuta Glavnog grada ("Službeni list CG - opštinski propisi" broj 8/19), Skupština Glavnog grada - Podgorice, na sjednici održanoj dana 24. februara 2020. godine, donijela je

**ODLUKU**

**o donošenju Detaljnog urbanističkog plana „Ibričevina“ u Podgorici**

**Član 1**

**DONOSI SE** Detaljni urbanistički plan „Ibričevina“ u Podgorici. (u daljem tekstu: Plan).

**Član 2**

Zahvat DUP-a je površine cca 34 ha i obuhvaćen je: na sjevernoj strani zahvatom DUP-a “Prvoborac”, gdje se granica poklapa sa trasom ulice Skopske; na istoku zahvatom DUP-a ”Masline”, gdje se granica plana poklapa sa trasom ulice X crnogorske brigade i zapadne granice PUP-om planiranog UP-a “Kasarna Masline”, u dijelu gdje se ulica X crnogorske brigade nadovezuje na most preko Ribnice; na jugu zahvatom DUP-a “Konik-sanacioni plan”, gdje se nalazi korito Ribnice; na zapadu zahvatom UP-a “Drač-Nova Varoš”, gdje se granica poklapa sa trasom željezničke pruge Beograd-Bar. Grafički prikaz zahvata plana je prilog Programskog zadatka.

Zahvat planskog dokumenta definisan je koordinatama tačaka:

|  |  |  |  |  |  |
| --- | --- | --- | --- | --- | --- |
| **Br.** | **X** | **Y** | **Br.** | **X** | **Y** |
| **1** | 6606103.00 | 4700583.00 | **10** | 6605469.00 | 4700642.00 |
| **2** | 6606147.00 | 4700512.00 | **11** | 6605889.00 | 4700993.00 |
| **3** | 6605973.00 | 4700498.00 | **12** | 6606086.00 | 4701137.00 |
| **4** | 6605915.00 | 4700372.00 | **13** | 6606181.00 | 4701170.00 |
| **5** | 6605750.00 | 4700378.00 | **14** | 6606115.00 | 4701110.00 |
| **6** | 6605633.00 | 4700403.00 | **15** | 6606117.00 | 4701070.00 |
| **7** | 6605500.00 | 4700302.00 | **16** | 6606065.00 | 4700946.00 |
| **8** | 6605273.00 | 4700333.00 | **17** | 6606055.00 | 4700858.00 |
| **9** | 6605371.00 | 4700545.00 | **18** | 6606076.00 | 4700702.00 |

**Član 3**

Detaljne namjene prostora u zahvatu Detaljnog urbanističkog plana „Ibričevina“ su: površine za stanovanje malih gustina, površine za mješovite namjene, površine za školstvo i socijalnu zaštitu, površine za pejzažno uređenje - površine javne namjene, površine za pejzažno uređenje – površine za specijalne namjene i površine saobraćajne infrastrukture, drumski saobraćaj.

**Član 4**

Elaborat Plana sadrži tekstualni i grafički dio.

**Član 5**

Prostor zahvata Plana uređivaće se prema uslovima propisanim Elaboratom Plana.

**Član 6**

Plan se donosi za period do donošenja izmjena i dopuna ili plana generalne regulacije.

**Član 7**

O sprovođenju Plana staraće se organi lokalne i državne uprave, koji su nadležni za poslove planiranja prostora i održivi razvoj.

**Član 8**

Ova odluka stupa na snagu osmog dana od dana objavljivanja u „Službenom listu Crne Gore - opštinski propisi“.

**Broj 02-016/20-123**

**Podgorica, 24. februara 2020. godine**

**SKUPŠTINA GLAVNOG GRADA - PODGORICE**

**PREDSJEDNIK SKUPŠTINE,**

**dr Đorđe Suhih**

